
cap/tol I. 

(Nom. objecte, domicili i responsabilitat de la Societat). 



1. - Amb el nom de “Cooperativa El Masnou“ es 
constitueix en aquesta vila una Societat Coopera¬ 
tiva popular de consum, de duració indefinida, amb 
l'objecte primordial de millorar la condició econò¬ 
mica i social dels obrers i de les persones de mit¬ 
jans limitats, de la població. 

A tal efecte, ja sigui pels seus propis mitjans, ja 
sigui en col·laboració amb altres entitats similars, 
aquesta Cooperativa es procurarà els articles, pro¬ 
ductes i serveis de consum i ús general, que els 
seus socis necessitin per posar-los a llur disposi¬ 
ció als preus més econòmics possibles, retornant- 
los a fi d’exercici els excedents que s’hagin tingut, 
en part individualment en forma de bonificacions, 
a prorrata de llurs operacions amb la Societat, i en 
part col·lectivament en forma d’obres d’interès 
social. 




2. - Aquesta Societat s’acull a la Llei de Bases de 
la Cooperació del 17 de febrer del 1934 i a la Llei 
de Cooperatives del 17 de març del mateix any, i 
serà inscrita al Registre del Servei de Cooperació 
de la Generalitat de Catalunya. 

3. - El radi d’acció de la Societat comprèn el terme 
Municipal d’El Masnou 

Per decisió de l’Assemblea, i sense que això sig¬ 
nifiqui modificació dels Estatuts, aquest radi d'ac¬ 
ció pot ésser ampliat o reduït d’acord amb els in¬ 
teressos de la Societat. 

4. - El domicili de la Societat es fixa a El Masnou, 
carrer de Pere Grau, n.°30, i podrà ésser variat pel 
Consell Directiu tantes vegades com aquest ho 
consideri convenient per als interessos socials 

5. - La responsabilitat econòmica de la Societat, 
queda limitada al seu haver social. 

6. - Com a principi fonamental de la seva actuació, 
la Societat organitza els seus serveis a benefici ex¬ 
clusiu dels seus socis. Malgrat això a títol de pro¬ 
paganda, i amb l’exclusiva finalitat de reclutar nous 
adherents, l’Assemblea general podrà decidir l’ex¬ 
tensió dels serveis de la Societat als no socis. 

La Comptabilitat de les operacions amb els no 
socis serà portada de manera que en tot moment 
pugui determinar-se llur import. 




CAÍj/rOL II. 

( Dels Socis ) 


7. - El nombre de socis es il·limitat per bé que no 
podrà ésser mai inferior a 25. En aquest cas, la 
Cooperativa haurà de dissoldre’s d’acord amb les 
prescripcions formulades en l’article 52. 

8 - Tota persona major de setze anys podrà formar 
part de la Societat a condició de no realitzar cap v 
activitat que sigui contraposada a l’interns de la J 
Cooperativa i estar disposada a complir els princi¬ 
pis establerts per al seu règim. 

9. - L’aspirant a soci haurà d’adreçar per escrit una 
demanda d’admissió al Consell directiu de la So¬ 
cietat, el model de la qual li serà facilitat per a- 
questa. 

El fet de demanar l’admissió a la Societat pres¬ 
suposa per part de l’aspirant el coneixement d’a¬ 
quests Estatuts i la seva acceptació en totes les se¬ 
ves parts i conseqüències. 

10. - Notificada l’acceptació de la seva demanda, 
el nou soci haurà de procedir, dintre els 15 dies se¬ 
güents, a subscriure un títol de 100 pessetes i fer 
efectiva, com a primera aportació, una quantitat no 
inferior a la desena part del total subscrit. 

Realitzats aquests tràmits, el nou soci entrarà a 
gaudir / la plenitud de drets que aquests Estatuts I<t0 


atorguen. 

11. - Tots els socis són iguals en drets i deures. 

En particular tenen dret| 

a) . D’utilitzar tots els serveis i obres socials 

creades en benefici dels socis. 

b) . De participar a les Assemblees generals 

i d’ésser electors^legibles dintre de les 
^ limitacions establertes en els presents 

Estatuts. 

c) . D’examinar i prendre coneixement, du¬ 

rant les hores hàbils, de la comptabilitat 
de la Societat, i de tots els serveis que 
tingui establerts aquesta. 

Tenen el deure: 

a) . De salvaguardar, en la mesura de llurs 

possibilitats, els interessos de la Societat 

b) . D’efectuar les aportacions en efectiu que 

assenyalen els presents Estatuts. 

c) . D’efectuar el consum mínim que es fixi 

en acord d’Assemblea. 

Aquest consum mínim es regularà pel 
nombre de persones de cada família. 

d) . De complir els presents Estatuts i tots 

els acords regularment presos pel Con¬ 
sell Directiu i les Assemblees generals, 
e.) D’assenyalar en temps útil, al Consell 
Directiu, totes les deficiències i errors 


que arribin al seu coneixement. 

12 - La responsabilitat dels Socis queda limitada 
a l’import nominal dels títols subscrits. 

13 - Tot soci pot retirar-se de la Societat notificant- 
ho per escrit al Consell Directiu, indicant les cau¬ 
ses de la seva dimissió. Les baixes rebudes durant 
l’exercici no tindran efectivitat fins a la seva fi, sem¬ 
pre que hagin estat trameses un mes abans, com a 
mínim a la data fixada per al tancament de comptes. 

14 - El trasllat justificat d’un soci d’aquesta Coo¬ 
perativa a una altra de Catalunya, donarà dret al 
soci que li sigui tramès el seu capital social a la 
nova Cooperativa on s’hagi traslladat. 

No serà acceptada cap dimissió un cop decidida 
la dissolució de la Societat. 

15 - Si un soci es trasllada a una localitat on no hi 
hagi cooperativa de consum, se li retornarà l’im¬ 
port total del seu capital social dins del termini de 
tres mesos; però en aquest cas, perdrà el dret a l’ex¬ 
cés de percepció que pogués correspondre-li dintre 
de l’exercici en què es produeix. 

16 - Si es trasllada a una població on hi hagi algu¬ 
na cooperativa de consum, però que no hi desitgi 
ingressar, llavors el soci traslladat serà considerat 
com una baixa voluntària, i sotmès a les prescrip¬ 
cions de l’article 17. 


17 - En el cas que el nombre de baixes fos d’una 
certa importància, l’Assemblea general podrà fixar 
un termini que no haurà d’excedir de 3 anys, fixat 
desde la data de la baixa, per a retornar-li el seu 
capital social. En cas d’urgència, el Consell Directiu 
pot prendre aquest acord amb l’obligació de comu- 
nicar-ho a l’Assemblea a la seva reunió més prope¬ 
ra per tal que el rectifiquin o el ratifiquin. 

18 - L’Assemblea general, a proposta del Consell 
Directiu, o d’un 15% dels socis com a mínim, pot 
acordar pel quòrum fixat pera la modificació d’Es¬ 
tatuts, l’exclusió d’un soci que hagi causat un per¬ 
judici moral o material a la Societat, o que hagi es¬ 
peculat amb gèneres subministrats per ella. 

El soci proposat per a l’expulsió serà invitat es¬ 
pecialment a l’Assemblea per tal que pugui presen¬ 
tar el descàrrec pertinent. Contra la decisió de 
l’Assemblea, l’interessat podrà recórrer davant de 
la Federació de Cooperatives de Catalunya i en daj 
^rera instància davant del Consell Superior de la 
Cooperació. 

Poden també ésser exclosos per l’Assemblea, a 
proposta del Consell Directiu, per majoria simple 
de vots, els socis que durant dos anys no hagin fet 
el consum mínim reglamentari, sense causa justifi¬ 
cada o bé que durant l’any sencer hagin deixat de 
proveir-se a la Cooperativa. El Consell directiu 


haurà de cridar l’atenció als primers, en finalitzar el 
primer any, o abans, si el dèficit de consum és molt 
accentuat. 

19 - En la defunció, la Societat sols reconeixerà 
com a hereus aquells que en resultin de les darreres 
disposicions del difunt, o dels testimonis de les au¬ 
toritats competents. Els hereus poden assumir la 
qualitat de soci, amb el ple gaudiment dels drets 
que aquests Estatuts atorgaven al soci difunt, sem¬ 
pre que ho sol·licitin dintre l’exercici en què s’ha 
produït la defunció. Si són més d’un els sol·licitants 
el Consell Directiu decidirà qui ha d’ésser l’escollit 
per tal de fer al seu nom la corresponent transfe¬ 
rència de drets i béns. / 




20 - Els òrgans de la Societat són: 

1. - L’Assemblea general. 

2. - El Consell Directiu. 

3. - La Comissió Revisadora de Comptes. 

21 - Una mateixa persona no podrà formar part al 

mateix temps del Consell Directiu i de la Comissió 
Revisadora de Comptes. s 

incompatible el càrrec d’empleat de la Socie- /à 
tat amb els de membre del Consell Directiu i de la 
Comissió Revisadora de Comptes. 

(£ cap/tol IV. 

r i (De VAssemblea^general.) 

22 - L’Assemblea^eneral és l'autoritat suprema de 
la Societat. Està composta de tots els socis al co/ 
Jrent de llurs obligacions estatutàries, i les seves 
resolucions preses regularment obliguen tots els 
socis, àdhuc els absents. 

Les Assemblees generals poden ésser ordinàries 
i extraordinàries. 


23 - L'Assemblea general ordinària té lloc cada any 
dintre el trimestre següent al tancament de comp¬ 
tes, convocada amb 10 dies d’anticipació com a 
mínim pel Consell Directiu. 

A l’ordre del dia ha de figurar-hi la memòria de 
la gestió del Consell Directiu i l’informe de la Co¬ 
missió Revisadora de Comptes. A més caldrà pro¬ 
cedir-se a la renovació dels càrrecs directius regla¬ 
mentaris. 


24 - L’Assemblea extraordinària tindrà lloc quan la 
convoqui el Consell Directiu, quan ho demani la 
Comissió Revisadora de Comptes, o bé ho demani 
per escrit el 15% de socis, com a mínim, que esti¬ 
guin al corrent de llurs obligacions estatutàries, in¬ 
dicant les raons de la demanda. 


25 - Les Assemblees es constituiran a l’hora anun¬ 
ciada amb l’elecció de la mesa de discussió i la pre- 


sa de possessió d’aquesta. Si a la dita hora els socis 
presents no arriben a la meitat més un del nombre 
total, s’ajornarà la constitució de l’Assemblea fins 
a mitja hora més tard, passada la qual es procedirà 
a la seva constitució definitiva, sigui el que sigui 
el nombre de socis presents i essent vàlids els a- 
cords que es prenguin. 

26 - En les Assemblees cada soci disposa d’un vot, 
sigui quina sigui la seva aportació o el volum de 
les operacions realitzades amb la Societat. 

En la votació sobre els comptes i memòries a- 
nuals, els membres del Consell Directiu no tenen 
el dret del vot. 

cafj/tol V. / 

(Del Consell Directiu) 

27 - L’Assemblea general ordinària elegeix d'entre 
els socis, sense distinció de sexe, amb la limitació 
consignada en l’article 21, un Consell Directiu 
compost de nou membres: 

President, Vice-President, Secretari, Vice-Secre- 
tari. Tresorer i 4 Vocals. 

El Consell Directiu té al seu càrrec la direcció i 
administració de la Societat i la seva representació 
davant de terceres persones. 

28 - La duració dels càrrecs del Consell Directiu és 
de dos anys. Cada any l’Assernblea general ordi- 


nària procedirà, per meitat, al renovament dels 
membres del Consell Directiu els quals sols podran 
ésser reelegits consecutivament una sola vegada. 

La renovació comprendrà, la primera vegada, els 
següents càrrecs: President, Vice-Secretari, i dos 
Vocals. 

La segona vegada es renovaran els altres càrrecs 
i així successivament. 

29 - El Consell Directiu té plenes atribucions per 
dirigir i administrar la Societat d’acord amb els lí¬ 
mits fixats pels Estatuts i per les decisions preses a 
les Assemblees generals. 

30 - No obstant quant dit en l’article anterior, no 
podrà decidir sense manament exprés de l’Assem¬ 
blea, en qüestions de principi o de gran importàn¬ 
cia per l’economia de la Societat, especialment en 
els cascos següents: 

a) . De l’extensió del camp d’activitats de 

la Societat. 

i 

b) . La compra i venda d’immobles. 

c) . Els emprèstits a contractar. 

d) . L’inversió a llarg termini de les su¬ 

mes disponibles no necessiries per a 
l’explotació. 7 

e) . Els contractes amb el personal de la 

Societat podrà fer-los d’acord amb 
normes aprovades per l’Assemblea. 


31 - Els membres del Consell Directiu són solidà¬ 
riament responsables de l’execució de llur mandat 
davant de l’Assemblea, però per res de llur gestió 
no contreuen cap obligació respecte als compromi¬ 
sos de la Societat envers terceres persones. 


32 - Les designacions per a membres del Consell, 
així com tota mena d’autoritzacions i manaments 
eixits de l’Assemblea per a actuar en nom de la So- ^ 
cietat, són revocables per acord de l’Assemblea ^e- / J7 
neral, convocada especialment a l’efecte, presa al- ^ 
menys per majoria absoluta d’assistents, sense que 
pugui preval^f^. cap acord en contra. f^j Ç/\, 

caPJtol vi. 'y 

(De la Comissió Tevisadora de comptes.) ' CK 


33 - Cada any l’Assemblea general elegeix una Co- 
missió'·févisadora de comptes composta de CINC 
membres, la qual té per missió controlar i compro¬ 
var tots els comptes de la Societat. 

La Comissió Jevisadora de comptes haurà d’infor¬ 
mar al menys una vegada cada tres mesos el Con¬ 
sell Directiu sobre la marxa econòmica'de la So¬ 
cietat. 


T*. 

iK 


Cas de constatar alguna irregularitat haurà d’in- 
formar-ne immediatament el Consell Directiu. 

34 - La Comissió ^evisadora de comptes presentarà 
a l’Assemblea general ordinària un informe sobre 



la seva gestió i sobre els comptes que presenti el 
Consell Directiu. 

35 - Junt amb la convocatòria que haurà d’enviar-se 
a tots els socis, se’ls inclourà una memòria de la di¬ 
ta gestió i estat de comptes en el cas que la So¬ 
cietat publiqui algun butlletí d'informació en el 
qual s’anunciï la convocatòria de l’esmentada As¬ 
semblea i així mateix s’hi publicarà la memòria cor¬ 
responent amb l’estat de compjes. 

36 - El fons social serà integrat per un nombre de 
títols de 100 pessetes cada un, distribuïts exclusi¬ 
vament entre els socis. 

Els títols socials seran nominatius i intransferi¬ 
bles. La Societat sols reconeixerà un posseïdor per 
cada un d’ells. 

37 - Tot soci està obligat a posseir tres títols socials 
com a mínim, i facultat per a posseir-ne tants com 
vulgui. Els títols no obligatoris devengaran interès, 
el qual serà fixat per l’Assemblea un cop estiguin 
completament ^lliberats. 

38 - L^i JUberació dels títols obligatoris haurà de 
fer-se en un termini màxim de 5 anys. 

39 - Mentre no estiguin completament desembos¬ 
sats els títols subscrits, seran imputats al seu favor 
els retorns per excés de percepció que puguin cor¬ 
respondre als socis. 


t 


cap/tol VII. 

(Tancament de coniptes i resultats.) 



40 - L’exercici econòmic de la Societat començarà 
el primer de gener i acabarà el 31 de desembre dC 
cada any. Excepcionalment el primer exercici ani¬ 
rà des del dia de la fundació de la Societat fins al 
dia 31 de desembre del mateix any. 


41 - Si del balanç general del final de l’exercici en 
resulta un excés de percepció, aquest es repartirà 
de la forma següent: 

Cinc per cent a educació i propaganda coo¬ 
perativa. 

Vint-i-cinc per cent a la Caixa de Crèdit So¬ 
cial. 

Quaranta per cent a retornar als socis, en 
proporció de llurs compres, i 
TRENTA per cent, al fons de reserva. 


42 - Els retorns per excés de percepció podran fer- 
se efectius en metàl·lic o en gènere, segons volun¬ 
tat del soci. Els socis que no tinguin totalment (i,. 
berats els títols subscrits, els retorns els seran apli¬ 
cats a aquest objecte. 


43 - Si el balanç acusa dèficit, serà cobert amb el 
fons de reserva fins a la concurrència de la meitat 
d’aquest. La resta no coberta, cas que n’hi hagués, 
ho serà mitjariçant una reducció del valor dels tí- 



tols socials, sense que mai no pugui destinar-se a 
compte nou cap remanent de dèficit. 

En cap cas no és permès d'utilitzar el fons de re¬ 
serva per arrodonir o completar l’import de l'excés 
de percepció distribuïble als socis. 

Els membres del Consell d’Administració i de la 
Comissió /evisadora de Comptes són personalment 
responsables de la infracció d’aquesta disposició. 

44 - L’excés de percepció corresponent a vendes 
fetes al públic és irrepartible i ha de destinar-se per 
parts iguales a obres socials i a fons de reserva. 

45 - Dintre dels 60 dies següents al tancament de 
comptes, la Comptabilitat haurà d'estar a la disposi¬ 
ció de la Comissió /evisadora de Comptes, i quinze 
dies més tard el Consell Directiu trametrà a la Co¬ 
missió una memòria de la seva gestió, signada per 
tots els membres. 

46 - La Comissió Revisadora de comptes examina¬ 
rà la memòria i els comptes que presenta el Con¬ 
sell Directiu i elaborarà un informe sobre ella, i tot 

/ plegat serà posat a disposició dels associats. 

cap/tol VIII. 

(Modificació dels Estatuts) 

47 - Els presents Estatuts podran ésser modificats 
en Assemblea extraordinària convocada especial¬ 
ment per al cas amb trenta dies d’anticipació com 


a mínim, a proposta del Consell Directiu o a de¬ 
manda d’un vint per cent, com a mínim, dels socis 
al corrent de llurs obligacions estatutàries. En pre¬ 
sentar-se la demanda de l’Assemblea de modifica¬ 
ció haurà de presentar-se alhora el text de les mo¬ 
dificacions proposades. 

48 - No podrà ésser adoptada cap modificació dels 
Estatuts si no reuneix com a mínim les dues terce¬ 
res parts dels vots de l’Assemblea, amb l’assistèn¬ 
cia de les tres quartes parts, com a mínim, dels so¬ 
cis. Cas que les tres quartes parts dels socis no fos¬ 
sin presents, caldrà convocar una nova Assemblea 
la qual podrà prendre tota mena d’acords, sigui el 
que sigui el nombre dels seus assistents, però amb 
el vot de les dues terceres parts. 

49 - La convocatòria de l’Assemblea haurà d’indicar 
els articles que es sotmeten a modificació, i anirà 
acompanyada del text de les esmenes que es sot¬ 
meten a consideració. 

50 - Els socis disconformes amb les modificacions 

aprovades podran donar-se de baixa dintre el mes 
següent a l'Assemblea, sense perjudici de les res¬ 
ponsabilitats contretes fins a la data. / 

CAPÍTOL IX. /JT 

(Dissolució de la Societat) 

51 - La dissolució de la Societat tindrà lloc: 


a) . 

b) . 

c ) - 



Quan el dèficit, un cop exhaurida la 
totalitat del fons social, ultrapassi del 
50 °l 0 del fons de reserva. 

Quan el nombre de socis sigui el mí¬ 
nim del que prescriu la Llei. 

Quan ho decideixin les dues terceres 
parts dels vots de l’Assemblea convo¬ 
cada a l’efecte, amb els mateixos requi¬ 
sits que les Assemblees de modificació 
d’Estatuts i amb l’assistència de les tres 
quartes parts, com a mínim, dels socis 
actius. Cas que no s’aconseguís reunir 
aquesta proporció, es convocarà una 
nova Assemblea, la qual podrà delibe¬ 
rar i prendre acords, sigui mmj sigui el 
nombre d’assistents. 


•52 - Acordada la dissolució, l'Assemblea nomenarà 
una Comissió liquidadora composta de ties repre¬ 
sentants de l’Assemblea, i de dos representants de 
la Comissió Revisora de comptes. 

Aquesta Comissió haurà de procedir a la liquida- 
cicjbels valors acluals i passius de la Societat, dintre 
del termini màxim de 9 mesos a comptar de la data 
de l/acord de la dissolució. 

En virtut de la liquidació no podrà ésser adjudi¬ 
cat a cap soci un valor superior al que li corres¬ 
pondria si s’hagués separat voluntàriament de la 


Societat. 

Si de la liquidació en resultés un remanent lí¬ 
quid, serà destinat a l’obra d’ensenyament o d’As¬ 
sistència Social que l’Assemblea hagi acordat. 

53 - Dintre dels vuit dies següents a la data de l’a¬ 
cord de la dissolució, el President del darrer Con¬ 
sell Directiu haurà de donar-ne compte al Servei de 
Cooperació de la Generalitat de Catalunya, presen¬ 
tant a l’efecte una còpia certificada de l’acta de 
l’Assemblea. 

Dintre dels vuit dies següents a l’acabament de 
les operacions de liquidació, la Comissió liquida¬ 
dora farà lliurament de tots els llibres de l’entitat 
al servei esmentat, per a la seva cancel·lació i arxiu. / 

cap/tol X. jj 

(Disposicions generals.) 

54 - Les queixes que els socis vulguin formular so¬ 
bre qualsevol aspecte de la marxa de la Societat, 
han d’ésser comunicades per escrit al Consell Di-/C 
rectiu, el qual s’encarregarà de comprovar la certe¬ 
sa dels fets denunciats i de fer saber al soci interes¬ 
sat les mesures que s’hagin adoptat en el cas. 

Un soci no podrà formular cap queixa a l’Assem¬ 
blea sobre la qualitat o els preus dels gèneres o v 
sobre deficiències del servei, sinó en el cas que la 
resposta donada pel Consell Directiu o les mesu¬ 
res preses a l’efecte no l’hagin satisfet. 


55 - Totes les dificultats i conflictes que es pro¬ 
dueixin entre els socis, o entre aquests i la Societat, 
i que el Consell Directiu no hagi aconseguit resol¬ 
dre, seran portatsa l’Assemblea General pera la se¬ 
va solució. Si aquesta no fos possible, la diferèn¬ 
cia serà sotmesa a l'arbitratge de la Federació de 
Cooperatives de Catalunya i, en darrera instància, 
al Consell Superior de la Cooperació, el qual falla¬ 
rà inapel·lablement. 

56 - Aquesta Societat formarà part de la Federació 
de Cooperatives de Catalunya i de totes les empre¬ 
ses d’ordre col·lectiu que siguin creades per les 
Cooperatives Catalanes per a la millor consecució 
de llurs finalitats comunes. 


El Masnou, 11 d'abril del 1936. 


Es poden aprovar definitivament aquests Esta¬ 
tuts tenint en compte per a llur aplicació que a 
l’article 15 es fa constar que el soci que es doni de 
baixa de la Societat haurà sempre de percebre tot 
l’excés de percepció que li correspongui fins al mo¬ 
ment de cursar la baixa. 

Barcelona, 21 de maig del 1936. 

EL CAP DEL SERVEI, 

Joan Coloma. 


CONSELL SUPERIOR DE LA COOPERACIÓ 

APROVACIÓ DEFINITIVA 


ESTATCTS registrats amb el número 1181 defiinitivament 
pol Consell Superior <le la Cooperació. 

SOCIETAT classificada com a Cooperativa Popular de Con-* 
«umidors de la classa (a) podent funcionar amb plena perso¬ 
nalitat jurídica. 

Barcelona, a 21 de maisr del 108(5. 


PEL CONSELL SLPKKIOU DE LA COOPERAt'lO 

EL PRESIDENT. EL SECRETARI, 

Joan Coloma. 



GRÀFIQUES MASNOU 



